Arktisk fjeldpryd  Arktisk Fjeldpryd ("Diapensia lapponica") er en stedsegrøn dværgbusk med en pudeformet vækst. Arten er den eneste i slægten "Diapensia". Den enkelte plante kan opnå en alder på mere end hundrede år, hvilket er blevet eftervist ud fra tælling af årringe på canadiske planter.  Bladene er spatelformede, afrundede og læderagtige med nedadbøjet spids og hel rand. De er arrangeret i rosetter. Blomstringen sker til forskelligt tidspunkt, afhængigt af forårets komme på stedet. Blomsterne bæres enkeltvis frem over bladtuen på hårløse, op til 3 cm lange stængler. Den enkelte blomst er forholdsvis stor og hvid med fem kronblade og fem støvdragere.   Rodnettet er kraftigt og dybtgående, sådan som det er almindeligt hos tørketående planter.   Højde x bredde og årlig tilvækst: 0,05 x 0,10 m (0,1 x 0,2 cm/år).  Arktisk Fjeldpryd vokser i arktiske og alpine områder på heder og fjeldmark på tørre højderygge, som holdes frie for sne af kraftig vind.  Fjeldpryds to underarter her hvert sit udbredelsesområde